## Pravilnik o uvjetima i načinu provođenja privatnog zdravstvenog osiguranja

### NN 36/1994 (6.5.1994.), Pravilnik o uvjetima i načinu provođenja privatnog zdravstvenog osiguranja

# MINISTARSTVO ZDRAVSTVA

Na temelju članka 62. stavak 3. i članka 63."Zakona o zdravstvenom
osiguranju ("Narodne novine", br 75/93), ministar zdravstva donosi

## PRAVILNIK

### o uvjekima i načinu provođenja privatnog zdravstvenog osiguranja

Članak 1.

Ovim pravilnikom propisuje se imovinski cenzus koji je potreban za stjecanje
privatnog zdravstvenog osiguranja (u daljnjem tekstu: privatno osiguranje)
te uvjeti i način provođenja privatnog osiguranja.

Članak 2.

Osiguranikom, prema odredbama ovog pravilnika, smatra se osoba koja
s osigurateljem zaključi ugovor o privatnom osiguranju.

Osigurateljem, prema odredbama ovog pravilnika, smatra se pravna osoba,
koja je sukladno odredbama Zakona o osiguranju ("Narodne novine",
br. 9/94), registrira na za Obavljanje djelatnosti osiguranja u Repuhlici
Hrvatskoj

Članak 3.

Osiguranik privatnog osiguranja ima pravo na zdravstveno osiguranje
najmanje u opsegu obveznog zdravstvenog osiguranja

Članak 4.

Osiguranik se može privatno osigurati pod uvjetom, da u toku prethodne
godine ostvari dohodak od 60.000 DEM.

Članak 5.

Ukoliko članovi obitelji osiguranika nisu zdravstveno osigurani po drugoj
osnovi, privatno osiguranje osiguranika odnosi se i na članove obitelji
osiguranika.

Članak 6.

Osiguranik s osigurateljem zaključuje ugovor (policu) o privatnom osiguranju
na temelju prethodne ponude.

Ugovor o privatnom osiguranju mora sadržavati najmanje

1. Opseg i sadržaj privatnog osiguranja;

2. ime i prezime osobe koja dobiva status osiguranika,

3. visinu premije i način plaćanja,

4. trajanje privatnog osiguranja (naznaku prvog i posljednjeg dana).

Članak 7.

Na temelju ugovora o privatnom osiguranju, osiguranik od osiguratelja
dobiva kartu privatnog osiguranja, kojom dokazuje status osiguranika.

Karta iz stavka 1. ovog članka izdaje se na punijem papiru dimenzija
85 x 55 mm, prema obrascu, koji je otiskan uz ovaj pravilnik i njegov je
sastavni dio.

Članak 8.

Prednja strana karte sadrži:

- na gornjoj lijevoj strani naziv i adresu osiguratelja;

- desno od naziva i adrese osiguratelja ispisano je Karta privatnog
zdravstvenog osiguranja, a ispod toga ime i prezime; adresa, JMBG i mjesto
rođenja te broj osobne iskaznice osiguranika, ime i prezime člana obitelji
na kojeg se odnosi privatno osiguranje, broj police s naznakom trajanja
(od - do), mjesto i datum izdavanja karte i potpis osiguratelja.

Članak 9.

Za prava koja proizlaze iz privatnog osiguranja, osiguranik plaća premiju
osiguratelju.

Visinu premije iz stavka 1. ovog članka određuje osiguratelj (vodeći
računa o kretanju vrijednosti zdravstvene usluge, cijeni lijekova, ortopedskih
i drugih pomagala, stomatološkog materijala i sl.)

Članak 10.

Osiguratelj mora u polici privatnog osiguranja odrediti sve uvjete vezane
uz privatno osiguranje.

U okviru uvjeta iz stavka 1. ovog članka, osiguratelj mora odrediti
zdravstvene ustanove, privatne zdravstvene djelatnike te zdravstvene djelatnike,
kod kojih osiguranih može koristiti prava iz privatnog osiguranja.

Sa zdravstvenim ustanovama, privatnim zdravstvenim djelatnicima te zdravstvenim
djelatnicima iz stavka 2 ovog članka, osiguratelj zaključuje ugovor o pružanju
zdravstvenih usluga osiguranicima privatnog osiguranja, sukladno kojem
su zdravstvene ustanove i privatni zdravstveni djelatnici obvezni pružati
zdravstvene usluge osiguranicima.

Ugovor iz stavka 3. ovog članka, osiguratelj je obvezan dostaviti ministru
zdravstva.

Članak 11.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-02/94-03/20

Urbroj: 534-02-22-94-1

Zagreb, 25. travnja 1994.

Ministar zdravstva

**prof. dr. sc. Andrija Hebrang, v. r.**

```
KARTA
PRIVATNOG ZDRAVSTVENOG OSIGURANJA
NAZIVI ADRESA OSIGURATELJA

IME I PREZIME ________________________________
ADRESA _______________________________________
JMBG I MJESTO ROĐENJA _____________________
BROJ OSOBNE ISKAZNICE _____________________
IME I PREZIME ČLANA OBTELJI _________________
________________________________________________

U ZAGREBU,__________________ _________________

OSIGURATELJ
```

Pravilnik, NN 36/1994-652
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)